Ang East Timor maoy nasod sa Habagatan-sidlakang Asia ug Oceania nga nailhan nga Democratic Republic of Timor-Leste. Ang nasod naglangkob sa sidlakang katunga sa isla sa Timor ug sa duol nga mga isla sa Atauro ug Jaco. Ang unang mga molupyo gituohan nga mga kaliwat sa mga katawhan sa Australoid ug Melanesia. Ang Portuges misugod sa pagpakignegosyo sa Timor sa sayong bahin sa ika-16 nga siglo ug nagkolonya niini sa tunga-tunga sa siglo. Ang pagpakig-away sa mga Olandes sa maong rehiyon sa ngadtongadto misangpot sa usa ka kasabotan sa 1859 nga tungod niana gipasagdan sa Portugal ang kasadpang katunga sa isla. Ang Imperyo sa Hapon nagsakop sa Sidlakang Timor
panahon sa Gubat sa Kalibotan II, apan ang Portugal mibalik sa kolonyal nga awtoridad human sa pagsurender sa Hapon.